'S Klosta Ettal is a Benediktinaabtei im obaboarischn Dorf Ettal, etwa zehn Kilometa neadlich vo Garmisch-Partnkirchn und südöstlich vo Obaammagau. 'S Klosta is im Jahr 1330 gründt worn und is heit a beliebte Touristnattraktion. Zum Klosta ghern landwirtschaftliche Betriebe, mehrare Wirtsheisa und a Gymnasium mit ogschlossnem Internat, a Kunstverlag, a Destillerie und a Brauarei. De Abtei ghert zur Boarischn Benediktinakongregation.